Ronaldu Yevropaning yetakchi chempionatlarida qatorasiga 5 mavsum 30 tadan ko‘p gol urgan birinchi futbolchi bo‘ldi

“Real” hujumchisi Krishtianu Ronaldu Ispaniya chempionatining 25-turida “Vilyarreal”ga qarshi uchrashuvda (1:1) gol muallifiga aylandi, deb xabar bermoqda “Stadion.uz”.

Bu gol portugaliyalik futbolchining mazkur mavsum primerasi 22 uchrashuvidagi 30-goli bo‘ldi. Shu tariqa, Ronaldu Yevropaning yetakchi chempionatlarida qatorasiga 5 mavsumda 30 ta va undan ko‘p gol kiritgan birinchi futbolchiga aylandi. Bungacha u Ispaniya chempionatining avvalgi mavsumlarida 31, 34, 46 va 40 tadan gol kiritgan edi.
Qo‘shimcha qilish joiz, Deyv Xellidey, Jimmi Grivz va Lionel Messi qatorasiga 4 mavsumda 30 ta va undan ko‘p gol kiritgan futbolchilardir.